Motî:nonne 1 - Wikipedia

# Motî:nonne 1

### Èn årtike di Wikipedia.

nonne 1 [f.n.]

1. tins k' il est a doze eures del djournêye. F. midi. >> a nonne: a midi. A nonne, on magne tertos voltî (M. Pire). Dj' end irè disk' a vosse måjhone a nonne. >> djoûs et nonnes: pår. F. complètement. >> souner nonne: souner l' andjlusse, a midi. Dispoy co pus d' ene eure, l' eglijhe a souné nonne. F. sonner l' angélus.

2. dinner, amagnî d' doze eures. Il ont magnî l' nonne tertos eshonne. F. déjeûner.

3. prandjire (tins d' midi, di 12 a 14 eures). C' est a nonne ki dj' fwai m' niket. F. sieste.

4. Nonne

a) pont cardinå wice ki l' solea est å mitan do djoû, metou å dzo so ene mape. On dit eto: Sud, Midi. F. Sud, sud.

b) pôves payis, bråmint metous sol meye-bole nonnrece Riloukîz ene miete les chifes des budjets d' mediaedjes di sida al Bijhe ey a Nonne: ût sidateus so dijh sont dins les pôves payis, po fok 10 åcint des dispinsaedjes (L. Mahin).

c) nonne: boket d' on payis metou a Nonne. Dji va sins l' nonne del France

5. nonne u les nonnes: el rilidjon crustinne, priyire k' on dit après aveur magnî a nonne, et e cwareme divant d' aveur magnî. C' est l' setinme et dierinne priyire del djournêye. Après vepes, on tchantrè nonnes. F. none.

| nonnêye 1 [f.n.]

1. tins d' nonne. F. temps de midi.

2. prandjire. On dit eto: niket, croket, cwårt. F. sieste, repos de midi. >> fé s' nonnêye: fé s' prandjire. Cwand dj' a dinné, i m' fåt fé m' nonnêye. F. faire la sieste.

Etimolodjeye : cawete -êye

| nonnrece [addj., todi padrî] metou a Nonne. Dj' a skepyî e l' Ourougway, e l' Amerike nonnrece (P. Sarachaga). F. méridional. >> Årdene nonnrece: (mot d' diyalectolodjisse walon) coine di l' Årdene metowe so l' aiwe di Smwès, ene miete a pårt åd fwaite do walon. On dit eto : Payis d' ersè. F. Ardenne méridionale.

| nonnreçmint [adv.] tot-z alant so Nonne. Ossu lon, levantreçmint, kel Rûsseye.

Etimolodjeye: cawete -rece, 1995.

Parintêye :

- nonner
- nonnêye 2

Mots d' aplacaedje :

- après-nonne
- divant-nonne

Omonime:

- nonne (f.n., sôre di fleur)

- Dipus d' racsegnes so nonne (l' eure et les priyires)
- Dipus d' racsegnes so Nonne et les ôtes costés do Daegn
- Dipus d' racsegnes so les nonnes
- Dipus d' racsegnes so l' Årdene nonnrece
- "Eviè Nonne", c' est l' tite d' ene ramexhnêye di noveles

Prin del pådje «http://wa.wikipedia.org../../../n/o/n/Mot%C3%AE%7Enonne_1.html»

##### Views

- Årtike
- Copene
- Modêye d' asteure

##### Cweri